FI Euroopan unionin virallinen lehti C 138/7

Alkuperänimityksen ja maantieteellisten merkintöjen suojasta annetun asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen

(2005/C 138/04)

Tämä julkaiseminen sisältää oikeuden vastustaa rekisteröintiä mainitun asetuksen 7 ja 12 d artiklassa tarkoitetulla tavalla. Väitteet hakemusta vastaan on tehtävä jäsenvaltion, WTO:n jäsenvaltion tai 12 artiklan 3 kohdan mukaista menettelyä noudattaen hyväksytyn kolmannen maan toimivaltaisen viranomaisen välityksellä kuuden kuukauden kuluessa julkaisemisesta. Julkaiseminen perustellaan seuraavilla tekijöillä ja erityisesti 4 kohdan 6 alakohdalla, joiden mukaan hakemus katsotaan perustelluksi asetuksessa (ETY) N:o 2081/92 tarkoitetulla tavalla.

YHTEENVETO

NEUVOSTON ASETUS (ETY) N:o 2081/92

”MELANNURCA CAMPANA”

EY N:o: IT/00193/27.4.2001

SAN ( ) SMM (X)

Tämä yhteenveto on laadittu ainoastaan tiedotustarkoituksiin. Erityisesti asianomaisen SAN:n tai SMM:n tuottajia kehotetaan yksityiskohtaisten tietojen saamiseksi tutustumaan eritelmän täydelliseen toisintoon, joka on saatavissa tuottajaryhmittymältä, kansallisilta viranomaisilta tai Euroopan komission toimivaltaisista yksiköistä (1).

1. Jäsenvaltion toimivaltainen viranomainen

Nimi: Ministero delle Politiche Agricole e Forestali Osoite: Via XX Settembre n. 20 — I-00187 ROMA Puhelin: (39-06) 4819968 Faksi: (39-06) 42013126 S-posti: qtc3@politicheagricole.it

2. Ryhmittymä

2.1. Nimi: a) Associazione Produttori Ortofrutticoli e Mela Annurca (A.P.O.M.A.) b) Associazione Produttori Ortofrutticoli Irpino-Sanniti (A.P.O.I.S.) 2.2 Osoite: a) Via G. Pica, 62 — I-80142 Napoli — puh. (081) b) Via XXIV Maggio, 22 — I-84100 Benevento — puh. (0824) 316556 2.3 Kokoonpano: tuottaja/jalostaja (x) muu ( )

3. Tuotelaji

Luokka 1.6: Tuoreet tai jalostetut hedelmät, vihannekset ja viljat.

4. Eritelmä

(yhteenveto 4 artiklan 2 kohdan edellytyksistä)

4.1 Tuotteen Nimi: ”Melannurca Campana”

4.2 Tuotteen Kuvaus: Kuluttajille tarjottaessa suojatulla tuotteella on tuoreena oltava seuraavat ominaisuudet:

Annurca-lajike:

— muoto: hedelmä voi olla muodoltaan litteänpyöreä tai lyhyen kartiomainen, symmetrinen tai hieman epäsymmetrinen;

— mitat: halkaisija 60 mm ja paino 100 g/hedelmä (hyväksyttävät vähimmäisarvot); jos tuotettu Franco-perusrungosta halkaisija voi olla 55 mm ja paino 80 g/hedelmä (hyväksyttävät vähimmäisarvot);

— kuori: paksuhko tai paksu; väri sadonkorjuun aikaan keltaisen vihertävä, ja väritys muodostuu 50—80-prosenttisesti punaisista juovista; hedelmien kypsyttyä maassa kuoren peitevärin olisi oltava 90—100-prosenttisesti punainen; jos tuotettu Franco-perusrungosta hyväksytään seuraavat ominaisuudet: kuori paksuhko tai paksu; väri sadonkorjuun aikaan keltaisen vihertävä, ja väritys muodostuu 40—70-prosenttisesti punaisista juovista; hedelmien kypsyttyä maassa kuoren peitevärin olisi oltava 85—95-prosenttisesti punainen;

— pinta: sileä, vahamainen, paljon pieniä tuskin havaittavia korkkihuokosia, jonkin verran rosoinen erityisesti kantakuopassa;

— malto: valkoinen, hyvin tiivis, lohkeava, sopivasti makeanhappoinen, melko mehuisa, aromikas ja voimakastuoksuinen, erittäin hyvänmakuinen;

— käsittelyn kestävyys: erittäin hyvä;

— kovuus: (mitattuna penetrometrillä, jossa on 11 mm:n kärki) kerättäessä vähintään 8,5 kg ja säilytyksen lopuksi vähintään 5 kg; jos tuotettu Franco-perusrungosta kovuus voi penetrometrillä mitattuna olla kerättäessä 9 kg ja säilytyksen lopuksi 5 kg (hyväksyttävät vähimmäisarvot);

— refraktometrillä mitatut jäämät: kerättäessä Brix-arvo 11,5o, säilytyksen lopuksi Brix-arvo 12o (vähimmäisarvot);

— happopitoisuus: kerättäessä vähintään 9,0 meq/100 ml mehua; säilytyksen lopuksi vähintään 5,6 meq/100 ml mehua.

Rossa de sud -lajike:

— muoto: hedelmä voi olla muodoltaan litteänpyöreä tai lyhyen kartiomainen, symmetrinen tai hieman epäsymmetrinen;

— mitat: halkaisija vähintään 60 mm ja paino 100 g/hedelmä;

— kuori: paksuhko, väri keltainen ja kuoren peiteväri 90—100-prosenttisesti punainen;

— pinta: sileä, vahamainen, paljon pieniä tuskin havaittavia korkkihuokosia, lievästi rosoinen erityisesti kantakuopassa;

— malto: valkoinen, tiivis, lohkeava, sopivasti makeanhappoinen ja mehuisa, aromikas ja voimakastuoksuinen, hyvänmakuinen;

— käsittelyn kestävyys: erittäin hyvä;

— kovuus: (mitattuna penetrometrillä, jossa on 11 mm:n kärki) kerättäessä vähintään 8,5 kg ja säilytyksen lopuksi vähintään 5 kg;

— refraktometrillä mitatut jäämät: kerättäessä Brix-arvo 12o, säilytyksen lopuksi Brix-arvo 12,5o (vähimmäisarvot);

— happopitoisuus: kerättäessä vähintään 7,7 meq/100 ml mehua, säilytyksen lopuksi vähintään 5,0 meq/100 ml mehua.

4.3 Maantieteellinen alue: SMM-tuotteen ”Melannurca Campana” tuotantoalueeseen kuuluvat eräät Avellinon, Beneventon, Casertan, Napolin ja Salernon maakunnissa sijaitsevat, eritelmässä luetellut kunnat.

4.4 Alkuperätodisteet: Kutakin tuotantomenettelyn vaihetta on valvottava, ja kaikista tulevista ja lähtevistä tuotteista (input ja output) on laadittava asiakirjat. Tällä tavoin ja merkitsemällä tuottajat, viljelyyn käytettävät lohkot, jalostajat ja pakkaajat valvontaelimen hallinnassa olevaan rekisteriin voidaan varmistaa tuotteen seurattavuus ja jäljitettävyys (tuotantoketjun lopusta sen alkupäähän).

Valvontaelin valvoo eritelmän tai asianomaisen valvontasuunnitelman mukaisesti kaikkia kyseisiin rekistereihin merkittyjä luonnollisia ja oikeushenkilöitä. Jos valvontaelin toteaa sääntöjenvastaisuuksia vaikka vain yhdessä tuotantoketjun vaiheessa, tuotetta ei voida pitää kaupan maantieteellisellä merkinnällä ”Melannurca Campana” suojattuna.

4.5 Tuotantomenetelmä: Tuotantoeritelmässä määrätään muun muassa, että vaikka uusia oksimismenettelyjä on hyväksytty, viljelyvaiheessa puista voidaan leikata vain yläoksia, jotta tuotteen erityisominaisuudet säilyisivät muuttumattomina. Yleisin perusrunko on edelleen Franco, mutta myös kloonattuja perusrunkoja pidetään soveltuvina. Puiden lukumäärä yhtä hehtaaria kohden voi vaihdella mutta voi olla enintään 1 200. Sallituksi enimmäistuotannoksi, kausittaisesta ilmastokehityksestä johtuvista vaihteluista huolimatta, on vahvistettu 35 tonnia hehtaarilta. Kasteluveden suolapitoisuus voi olla enintään 1,1 Ecw. Hedelmät kerätään puista manuaalisesti. Hedelmiä on ammoisista ajoista alkaen kypsytetty maassa niin kutsutuissa melai-penkeissä. Omenat kootaan maahan rakennettuihin korotettuihin ”penkkeihin”, jottei vesi keräänny niiden ympärille, ja niiden päälle ripustetaan kangas. Hedelmät järjestetään yhteen tai kahteen riviin siten, että niiden värittömämpi osa on ylöspäin (kohti aurinkoa), ja niitä käännellään välillä.

Viljely-, tuotanto- ja pakkaustoimet on toteutettava 4.3 kohdassa määritellyllä alueella tuotteen jäljitettävyyden ja valvonnan varmistamiseksi.

4.6 Yhteys maantieteelliseen alkuperään: Annurca-omenalajikkeen viljely on aina ollut yleistä Campanian maaseudulla. Tämä johtuu alueen suotuisista maaperä- ja ilmasto-olosuhteista, jotka ovat mahdollistaneet lajikkeen leviämisen kaikkialle, missä maaperä on koostumuksensa tai sademäärän (6 000—7 000 m3/ha keväästä syksyyn) ansiosta riittävän paksu eli yli 80 cm, missä sen kalkkipitoisuus on alle 10 ja suolapitoisuus alle 2 mS/cm. Annurca-omenapuut kukkivat ja kasvattavat hedelmät myöhään ja välttyvät näin ollen kukinnan ja hedelmien muodostumisen aikaan usein esiintyvien alhaisten lämpötilojen haitallisilta vaikutuksilta. Kyseisen SMM-tuotteen tuotantoalueen maaperä on huokoista; se on rakenteeltaan sekalaista (hiekkaa ja liejua), ja sen pH on 6,5—7,5. Annurca-omenan koko tuotantoketjuun läheisesti liittyvä inhimillinen tekijä on olennaisen tärkeä omenoiden viljelyssä ja keruussa sekä melai-penkkien rakentamisessa ja kastelutekniikoissa. Annurcan ja Campanian välinen yhteys on hyvin varhaista perua, sillä kyseisen lajikkeen viljelyä harjoitettiin jo roomalaisajalla Pozzuolin alueella, ja se yleistyi vuosisatojen varrella vähitellen monissa muissa alueen osissa. Nämä alueet valikoituivat viljelyalueiksi soveltuvien ympäristöolojensa ansiosta, ja kyseisen lajikkeen viljely on vaatinut paikallisilta viljelijöiltä vuosisatojen kärsivällistä uurastusta. Annurca-omena on ikimuistoista ajoista alkaen ja kaikissa aihetta käsittelevissä asiakirjoissa yhdistetty Campaniaan.

Campaniassa, jolle roomalaiset antoivat nimen Campania felix sen erinomaisen maantieteellisen sijainnin vuoksi, on jo tuhansien vuosien ajan harjoitettu erittäin runsasta ja vaihtelevaa hedelmänviljelyä; ensiarvoisen tärkeässä asemassa on Annurca-omena, jota täydestä syystä kutsutaan ”omenoiden kuningattareksi”. Annurcan viljelyn juuria tutkittaessa voidaan melkein kuulla historian siipien havinaa, sillä kyseinen omena on kuvattu erinäisissä Pompeijista ja erityisesti Hercunaleumin ”Casa dei Cervistä” löydetyissä maalauksissa. Tämän perusteella voidaan päätellä, että kyseinen omena oli tuttu näiden alueiden asukkaille jo antiikin aikaan. Varhaisin kuvaus Annurca-omenasta löytyy Plinius vanhemman laatimasta laajasta kokoomateoksesta ”Naturalis Historia”.

4.7 Valvontaelin:

Nimi: IS.ME.CERT. Osoite: via G. Porzio centro Direzionale Isola G1 scala C — I-80143 Napoli

4.8 Merkintä: Selkeillä ja lähtemättömillä kirjaimilla tehtyjen pakkausmerkintöjen on sisällettävä seuraavat tiedot:

merkintä ”I.G.P. MELANNURCA CAMPANA” ja sen jälkeen merkintä lajikkeesta (”ANNURCA” tai ”ROSSA del SUD”);

tuottajayrityksen nimi, toiminimi ja osoite;

tuotteiden tosiasiallinen määrä pakkauksessa;

SMM:n tunnus, valkoisella pohjalla oleva tyylitelty omena, jonka alapuoli ja vasen yläpuoli ovat punaisia ja oikea yläpuoli vihreä.

Tuotteita, joiden valmistuksessa on käytetty raaka-aineena maantietellisellä merkinnällä suojattuja Melannurca-omenoita, myös käsiteltyjä tai jalostettuja, voidaan tarjota kuluttajille pakkauksissa, joissa on nimitykseen viittaava merkintä, ilman yhteisön tunnusta, kunhan

käytetyt hedelmät ovat ehdottomasti tämän eritelmän mukaisia, lukuun ottamatta kokoluokitteluarvoja ja refraktometrillä mitattuja jäämiä, jotka voivat olla 6 artiklan mukaisia arvoja alhaisemmat; halkaisija ei kuitenkaan koskaan saa olla alle 50 mm eikä Brix-arvo alle 10,5o;

SMM-suojattujen Melannurca Campana-omenoiden käytetyn määrän ja niistä valmistetun tuotteen määrän välinen painotettu suhde ilmaistaan tarkasti;

suojatun maantieteellisen merkinnän Melannurca Campanan käyttö on todistettava toimivaltaisten viranomaisten antamalla kuittauksella;

Indicazione Geografica Tipica-nimityksen käyttäjät ovat saaneet siihen luvan kyseisen nimityksen rekisteröinnin kautta myönnettyjen immateriaalioikeuksien haltijoilta, jotka ovat maa- ja metsätalousministeriön toimeksiannosta muodostaneet nimityksen suojaamisesta vastaavan ryhmittymän. Kyseinen ryhmittymä huolehtii myös käyttäjien merkitsemisestä asianmukaisiin rekistereihin ja Indicazione Geografica Tipica-nimityksen moitteettomasta käytöstä. Jollei tällaista ryhmittymää ole muodostettu, edellä mainituista toimenpiteistä huolehtii maa- ja metsätalousministeriö, joka on asetuksen (ETY) N:o 2081/92 täytäntöönpanosta vastaava kansallinen viranomainen.

4.9 Kansalliset vaatimukset: —

(1) Euroopan komissio — Maatalouden pääosasto — Maataloustuotteiden laatupolitiikan yksikkö — B-1049 Bryssel.